ประจำเดือนมา23-25 ก.ค แต่มีsex กับแฟนวันที่ 27 ก.ค หลั่งใน. เดือนต่อมา วันที่11 ส.ค มีเลือดออกพอเปื้อนผ้าอนามัย แบบนี้จะท้องไหมค้ะ
สวัสดีค่ะ หากประจำเดือนมา 23 ก.ค. แล้วได้มีเพศสัมพันธ์วันที่ 27 ก.ค. เท่ากับมีเพศสัมพันธ์ในวันที่ 5 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก คือน้อยกว่า 1%สำหรับเลือดที่ออกในวันที่ 11 ส.ค. เนื่องจากยังไม่ใช่ช่วงที่มีประจำเดือนมา ก็ไม่น่าใช่เลือดประจำเดือน โดยอาจเป็นเลือด1. เลือดออกช่วงไข่ตก หากเลือดที่ออกมีปริมาณเล็กน้อยและออกเพียงแค่ 1 วัน เลือดดังกล่าวก็น่าจะเป็นเลือดออกวันไข่ตกได้2. มีการอักเสบติดเชื้อในโพรงมดลูก แต่มักปวดท้องน้อยและตกขาวที่ผิดปกติร่วมด้วย3. ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ เป็นต้น4. การผลิตฮอร์โมนของรังไข่ผิดปกติแนะนำควรสังเกตอาการไปก่อน หากเลือดยังคงออกมาอีกเรื่อยๆ หรือมีปวดท้องน้อย ก็อาจลองตรวจหาการตั้งครรภ์ดูด้วย เพราะเลือดที่ออกมาก่อนหน้านั้น อาจไม่ใช่เลือดประจำเดือนก็ได้ ซึ่งหากตรวจไม่พบการตั้งครรภ์ แต่ยังคงมีเลือดออกผิดปกติมาอีกเรื่อยๆ ก็ควรไปพบแพทย์เพื่อหาสาเหตุค่ะ แต่หากไม่มีเลือดออกมาอีก และหลังจากนั้น ได้มีประจำเดือนมาเป็นปกติ ก็ไม่น่ามีอะไรผิดปกติค่ะ